WAT Woord van die Week: kinkel | Maroela Media
kinkel (kinkels; kinkeltjie; ook soms kink)
1. Skerp buig, knak of draai in 'n tou, draad, kabel of ketting: Die draad was nie reguit nie, maar vol draaie en kinkels. Sit daardie skakel reg sodat die kinkel uit die ketting kan kom. Die vislyn is vol kinkels en jy sit netnou met 'n kraaines.
2 Oulike, slim, soms skelm plan, bv. deur 'n ander wending of interpretasie aan iets te gee; ook kinkeldraai, kinkelslag: Hy sal altyd met 'n kinkel uit die moeilikheid kom (Mikro). 'n Oulike nuwe kinkel in binnenshuisversiering (Die Burger).